Ilusracija: MUP

MUP JE prije nešto više od mjesec dana predstavio aplikaciju kojom se policiju fotografijom može obavijestiti o potencijalnom prekršaju ili kaznenom djelu. Sada je, priopćili su iz MUP-a, aplikacija "MUP- sigurnost i povjerenje" nadograđena na način da građani sada mogu slatki i kratke video zapise.



Navedena aplikacija, izrađena u sklopu projekta E-policija, može se instalirati na sva tri operativna sustava, Android, iOS i OS Windows Phone, a nadogradnjom mobilne aplikacije proširene su mogućnosti kojima građani policiji mogu dojaviti razne događaje kada možda iz sigurnosnih razloga nisu u mogućnosti obaviti poziv.



"Nadograđenu verziju aplikacije građani mogu instalirati preko poveznica objavljenih na internetskoj stranici MUP-a i svih policijskih uprava. Građanima koji već imaju instaliranu aplikaciju, u centru za upravljanje (App store, Google Play, Windows Store) pojaviti će se obavijest o mogućnosti nadogradnje", priopćili su iz MUP-a.